**I GIMNAZIJA SPLIT**

**Nikole Tesle 10**

21 000 Split

KLASA: 112-01/20-02/51

URBROJ:2181.167-01-20-01

Split,11. studenoga2020..

Uz uvjete propisane Zakonom o odgoju i obrazovanju u osnovnoj i srednjoj školi (*Narodne novine br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17 i 68/18, 98/19 i 64/20*) , te sukladno članku 2. stavka 1. Pravilnika o postupku zapošljavanja te procjeni i vrednovanju kandidata za zapošljavanje I gimnazije Split, I. gimnazija Split , Teslina 10 , 21000 Split, dana 11. studenoga 2020. godine objavljuje

**N A T J E Č A J**

za popunu radnog mjesta :

**1. SPREMAČ/ICA**  –**1 izvršitelj/ica, na puno određeno radno vrijeme , do 6 mjeseci od sklapanja ugovora o radu.**

UVJETI:

Uz uvjete propisane Zakonom o odgoju i obrazovanju u osnovnoj i srednjoj školi (N.N.[87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480),152/14, 7/17, 68/18,98/19 i 64/20.) i opće uvjete za zasnivanje radnog odnosa , sukladno općim propisima o radu, kandidati trebaju imati završenu osnovnu školu.

Uz vlastoručno potpisanu prijavu s naznakom radnog mjesta na koje se prijavljuju, kandidati su dužni priložiti:

**1.** životopis (s osobnim podacima: osobno ime, adresa stanovanja, kontakt podaci; broj telefona, e-mail adresa)

**2.** dokaz o stručnoj spremi

**3.** dokaz o državljanstvu (preslika osobne iskaznice ili vojne iskaznice ili domovnice ili putovnice)

**4.** dokaz o evidentiranom radnom stažu (elektronički zapis Hrvatskog zavoda za mirovinsko osiguranje o radno-pravnom statusu - ne starije od 30 dana od dana objave natječaja)

**5.** uvjerenje nadležnog suda da se protiv kandidata ne vodi kazneni postupak glede zapreka za zasnivanje radnog odnosa iz čl. 106. zakona o odgoju i obrazovanju u osnovnoj i srednjoj školi- ne starije od 30 dana od dana objave natječaja.

Kandidatom prijavljenim na javni natječaj smatrat će se samo osoba koja podnese pravodobnu i potpunu prijavu te ispunjava uvjete javnog natječaja.

Po isteku roka za prijavu na javni natječaj, povjerenstvo za procjenu kandidata provest će selekcijski postupak u vidu razgovora s kandidatima koji zadovoljavaju formalne uvjete natječaja, sukladno Pravilniku o postupku zapošljavanja te procjeni i vrednovanju kandidata za zapošljavanje.

O vremenu i mjestu održavanja razgovora kandidati će biti obaviješteni najmanje pet (5) dana prije održavanja razgovora putem poziva objavljenog na javno dostupnim web stranicama Škole. Kandidat koji nije pristupio razgovoru smatra se da je odustao od prijave na natječaj i ne smatra se kandidatom.

Natječajna dokumentacija neće se vraćati kandidatima.

Nakon odabira kandidata, a prije potpisivanja ugovora o radu, odabrani kandidat će dostaviti originale dokumenata ili ovjerene preslike originala.

Kandidati koji ostvaruju pravo prednosti pri zapošljavanju prema posebnim propisima, dužni su u prijavi za natječaj pozvati se na to pravo, priložiti sve dokaze o ispunjavanju traženih uvjeta i priložiti sve dokaze o priznatom statusu. Navedeni kandidati imaju prednost u odnosu na ostale kandidate pod jednakim uvjetima.

Kandidati koji se pozivaju na pravo prednosti pri zapošljavanju u skladu s člankom 102. stavak 1. - 3. Zakona o hrvatskim braniteljima iz domovinskog rata i članovima njihovih obitelji (*Narodne novine br. 121/17*) uz prijavu na natječaj dužni su osim dokaza o ispunjavanju traženih uvjeta, dostaviti i dokaze iz članka 103. stavak 1. Zakona o hrvatskim braniteljima iz domovinskog rata i članovima njihovih obitelji. Poveznica na internetsku stranicu Ministarstva: <https://branitelji.gov.hr/zaposljavanje-843/843> , a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom (''Narodne novine'' broj 157/13, 152/14 i 39/18) dokazuju to odgovarajućom javnom ispravom o invaliditetu na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji ostvaruju pravo prednosti pri zapošljavanju na temelju članka 48.f. Zakona o zaštiti vojnih i civilnih invalida rata (''Narodne novine'' broj 33/92, 77/92, 86/92 – pročišćeni tekst, 27/93, 58/93, 2/94, 76/94, 108/95, 108/96, 82/01, 94/01, 103/03 i 148/13), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Sukladno Zakonu o ravnopravnosti spolova (NN, br. 82/08. i 69/17.) na natječaj se mogu ravnopravno prijaviti osobe oba spola. Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Najkasnije do isteka roka za podnošenje prijave na natječaj, Povjerenstvo će na javno dostupnoj mrežnoj stranici Škole objaviti način procjene, odnosno testiranja kandidata .

Sve kandidate koji su pravodobno dostavili potpunu prijavu sa svim prilozima, odnosno ispravama i koji ispunjavaju uvjete natječaja, Povjerenstvo će pozvati na procjenu, odnosno testiranje najmanje pet dana prije dana određenog za procjenu, odnosno testiranje. U pozivu će biti naveden datum, vrijeme i mjesto procjene odnosno testiranja , te način procjene odnosno testiranja. Poziv će biti objavljen na javno dostupnim mrežnim stranicama Škole .

Sukladno odredbama Opće uredbe o zaštiti podataka broj 2016/679 i Zakona o provedbi Opće uredbe o zaštiti podataka (*Narodne novine br. 42/18*) svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Prijave s dokazima o ispunjavanju uvjeta dostaviti osobno putem protokola škole ili zemaljskom poštom u roku od osam (8) dana od dana objave natječaja na mrežnoj stranici i oglasnoj ploči Hrvatskog zavoda za zapošljavanje, te na mrežnim stranicama i oglasnoj ploči Škole, na adresu:

**I GIMNAZIJA SPLIT , 21 000 Split, Nikole Tesle 10, s naznakom „ za natječaj „**

Prijave s nepotpunom i neodgovarajućom dokumentacijom kao i nepravovremeno dostavljene prijave neće se razmatrati.

O rezultatima natječaja svi kandidati će biti obaviješteni putem obavijesti na web stranici Škole u roku od 15 dana od sklapanja ugovora o radu s izabranim kandidatom , osim ako posebnim propisom nije drugačije određeno.